Vadi Halfa

Vadi Halfa (arab. وادي حلفا = Wādī Ḥalfā) – miestas Sudano šiaurėje, Šiaurės vilajete, Nasero tvenkinio pakrantėje, Egipto pasienyje. Galutinė geležinkelio iš Chartumo stotis. Keltas į Asuaną. Prekybinis centras. Žuvies perdirbimo pramonė. Apylinkėse yra senovės Nubijos miestų liekanų. Istorija Vadi Halfa įkurta XIX a. pab. kaip britų-egiptiečių karinis postas. 1897 m. miestą pasiekė geležinkelis. Pastačius Asuano užtvanką, didžioji dalis miesto perkelta į Naująją Halfą.